Diari Oficial de la Generalitat Valenciana


Sumari del DOGV 5258, del 15-05-2006 (2006/4624)

ORDE de 7 d'abril de 2006, de la Conselleria de Justícia, Interior i Administracions Públiques, per la qual s'aprova la classificació del lloc de tresoreria de l'Ajuntament de Crevillent com a reservat a funcionaris amb habilitació de caràcter nacional pertanyents a la subescala d'intervenció tresoreria.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5258

Data del DOGV
:   15-05-2006

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2006/4624


Data del document
:   07-04-2006

Organisme emissor
:   Conselleria de Justícia, Interior i Administracions Públiques

Tipus de document
:   Ordre

Descriptors 

:   * Crevillent
    * qualificació del personal
    * administració local
    * comptable

ORDE de 7 d'abril de 2006, de la Conselleria de Justícia, Interior i Administracions Públiques, per la qual s'aprova la classificació del lloc de tresoreria de l'Ajuntament de Crevillent com a reservat a funcionaris amb habilitació de caràcter nacional pertanyents a la subescala d'intervenció tresoreria. [2006/M4624]  
Per Orde de 9 de desembre de 1998 de la Conselleria de Presidència es va autoritzar l'exercici del lloc de tresoreria de l'Ajuntament de Crevillent a funcionari de la corporació degudament qualificat.  
Mitjançant un Acord plenari de l'Ajuntament de Crevillent, de data 6 de febrer de 2006, se sol·licita a aquesta Conselleria de Justícia, Interior i Administracions Públiques la classificació del lloc de tresoreria de l'Ajuntament com a reservat a funcionaris amb habilitació de caràcter nacional pertanyents a la subescala d'intervenció tresoreria.   
Consta en l'expedient la realització del tràmit d'audiència al funcionari que fins al moment ha exercit les funcions de tresoreria, i el seu resultat.  
Vist el que disposa l'article 2 f) del Reial Decret 1.732/1994, de 29 de juliol, sobre l'obligatorietat, en les corporacions locals amb secretaria de classe primera, de crear el lloc de tresoreria reservat a funcionaris pertanyents a la subescala d'intervenció tresoreria.  
Per tant, i fent ús de les competències atribuïdes per l'article 2.2 a) del Decret 159/1997, de 29 d'abril, del Govern Valencià, pel qual s'aprova el Reglament regulador de la competències de la Generalitat Valenciana relatives als funcionaris d'administració local amb habilitació de caràcter nacional,  
ORDENE  
I. Revocar l'autorització per a l'exercici del lloc de tresoreria de l'Ajuntament de Crevillent per funcionari de la corporació degudament qualificat, atorgada per l'Orde de 9 de desembre de 1998 de la Conselleria de Presidència.  
II. Classificar el lloc de tresoreria de l'Ajuntament de Crevillent com a reservat a funcionaris amb habilitació de caràcter nacional pertanyents a la subescala d'intervenció tresoreria, sense perjuí del que preveu l'apartat 2 f) de la disposició transitòria primera del Reial Decret 1.174/1987.  
Contra aquesta orde, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 7 d'abril de 2006  
El conseller de Justícia, Interior i Administracions Publiques,  
MIGUEL PERALTA VIÑES